กรุงไทยชิงเงินฝากสั้นดอกสูง5%
กรุงไทยฉลอง 45 ปี ดูดเงินฝากสั้น ให้ดอกเบี้ยเงินฝากสูงสุด 5% ต่อปี
20 ส.ค. 2554

กรุงไทยฉลอง 45 ปี ดูดเงินฝากสั้น ให้ดอกเบี้ยเงินฝากสูงสุด 5% ต่อปี
ธนาคารกรุงไทยฉลองครบรอบ 45 ปี ออก 3 ผลิตภัณฑ์เงินออมให้ลูกค้าได้เลือกลงทุน จ่ายอัตราดอกเบี้ยสูงสุดถึง 5% ต่อปี ประกอบด้วย เงินฝาก KTB Birthday Step up 11 เดือน เงินฝาก KTB Birthday 11 เดือน และตั๋วแลกเงิน KTB B/E Birthday รับฝากถึง 31 มีนาคมนี้ 
นางนงนุช เทียนไพฑูรย์ รองกรรมการผู้จัดการอาวุโส สายงานธุรกิจรายย่อยและเครือข่าย ธนาคารกรุงไทย เปิดเผยว่า เพื่อร่วมเฉลิมฉลองในโอกาสธนาคารครบรอบ 45 ปี ธนาคารได้ออกผลิตภัณฑ์ เงินฝาก KTB Birthday Step up 11 เดือน ซึ่งเป็นเงินฝากประจำ 11 เดือน รับฝากขั้นต่ำครั้งละ 1 หมื่นบาท จ่ายดอกเบี้ยทุกเดือน ในอัตราเฉลี่ย 2.25% ต่อปี 
ถัดมาในเดือนที่ 13 จ่ายอัตรา 1.25% ต่อปี เดือนที่ 46 จ่าย 1.50% ต่อปี เดือนที่ 78 จ่าย 1.75% ต่อปี เดือนที่ 910 จ่าย 4% ต่อปี และเดือนที่ 11 จ่าย 5% ต่อปี
นอกจากนี้ ธนาคารยังมีเงินฝาก KTB Birthday 11 เดือน เป็นเงินฝากประจำ 11 เดือน จ่ายดอกเบี้ยในอัตรา 2.20% ต่อปี รับฝากขั้นต่ำครั้งละ 1 หมื่นบาท พร้อมออก ตั๋วแลกเงิน KTB B/E Birthday อายุ 11 เดือน ยอดซื้อขั้นต่ำครั้งละ 1 แสนบาท จ่ายดอกเบี้ยในอัตรา 2.40% ต่อปี 
นางนงนุช กล่าวว่า ลูกค้าสามารถเปิดบัญชีเงินฝากได้ที่ทุกสาขากว่า 960 แห่งทั่วประเทศ หรือเปิดบัญชีผ่านบริการ KTB Online ส่วนตั๋วแลกเงินสามารถซื้อได้ทุกสาขา จนถึงวันที่ 31 มี.ค.นี้
แหล่งข่าวจากสมาคมธนาคารไทย เปิดเผยว่า ในช่วงนี้ธนาคารพาณิชย์ต่างพากันระดมเงินฝาก เนื่องจากกลัวต้นทุนการเงินจะสูงกว่านี้